**R E P U B L I K A H R V A T S K A**

**OSJEČKO-BARANJSKA ŽUPANIJA**

**GRAD ÐAKOVO**

**Upravni odjel za komunalne djelatnosti**

**i prostorno uređenje**

KLASA: 350-01/19-01/1

URBROJ: 2121/01-03/04-19-7

Ðakovo, 29. ožujka 2019. godine

Na temelju članaka 96. Zakona o prostornom uređenju (NN br. 153/13., 65/17., 114/18.), Odluke o izradi IV. izmjena i dopuna Prostornog plana uređenja Grada Đakova (Službeni glasnik Grada Đakova br. 2/19) te Zaključka gradonačelnika Grada Đakova od 25. ožujka 2019.g. Upravni odjel za komunalne djelatnosti i prostorno uređenje Grada Đakova objavljuje

**JAVNU RASPRAVU**

**o prijedlogu IV. izmjena i dopuna Prostornog plana uređenja Grada Đakova**

1. Javna rasprava o prijedlogu IV. izmjena i dopuna Prostornog plana uređenja Grada Đakova trajat će od 8. travnja 2019. godine do 15. travnja 2019. godine. Za vrijeme trajanja javne rasprave za sve zainteresirane osobe osiguran je javni uvid u prijedlog IV. izmjena i dopuna Prostornog plana Grada Đakova u prostorijama Grada Đakova, Trg dr. F. Tuđmana 4, svaki radni rad od 9,00 do 14,00 sati.

Na javnom uvidu izloženi su tekstualni i grafički dijelovi Plana te sažetak za javnost.

2. U vrijeme trajanja javne rasprave organizira se javno izlaganje za građanstvo i udruge građana, predstavnike nadležnih držanih tijela i tijela jedinica lokalne i područne (regionalne) samouprave, pravne osobe s javnim ovlastima i ostala stručna tijela koja će se održati dana 11. travnja 2019.g. u 10,00 sati u maloj vijećnici Grada Đakova, Trg dr. F. Tuđmana 4.

3. Poziv za sudjelovanje u javnoj raspravi uputit će se javnopravnim tijelima određenim posebnim propisima te mjesnim odborima.

4. Primjedbe i prijedlozi na prijedlog IV. izmjena i dopuna Prostornog plana uređenja Grada Đakova mogu se za vrijeme javne rasprave upisati u Knjigu primjedbi koja je izložena uz prijedlog Plana, predati u pisanom obliku neposredno u pisarnicu ili poštom zaključno s danom 15. travnja 2019.g. na adresu: Grad Đakovo, Trg dr. F. Tuđmana 4.

5. Primjedbe i prijedlozi koji nisu čitko napisani, potpisani (ime, prezime i adresa) i dostavljeni u roku, neće se uzeti u obzir u pripremi izvješća o javnoj raspravi.